Posted by: Helena | 2012/03/19
Ek het die naweek met ''n vriendin van my gesels wat ''n sekretaresse by ''n dokter is. Sy het my nogal bang gepraat met insulien weerstandigheid. Sy het dit self ontwikkel weens oorgewig raak na skool.
Nou het ek besluit ek gaan nou maar die geld spaar en dokter toe gaan en myself laat toets vir dit en sommer my skildklier ook weer toets, aangesien daar in die afgelope 5jaar nou al 3 van my familielede is wat of oor of onder aktiewe skildkliere het.
Behalwe vir skildklier en insulien weerstandigheid, watter ander toets kan ek aanvra om aan te dui hoekom ek moeilik gewig verloor?
Goed om weer van jou te hoor. Dit is 'n goeie idee of jou bloedglukose- en -insulienvlakke en jou skildklierhormoonvlak te laat toets. By sommige vrouens speel vroulike hormone ook 'n rol aangesien hulle aan polisistiese ovariumsindroom (PSOS) ly wat ook dikwels met insulienweerstandigheid gepaard gaan. Bespreek dit met jou dokter voordat jy na die laboratorium gaan vir jou toetse. As hulle nou een keer jou bloed trek, kan hulle mos meer as een toets daarop uitvoer.